  Майя Бывальцева Тол Бабай Великий Устюге Россиысь Дед Морозэз вордскем нуналэныз ӟечкыланы мыноз. Со сярысь ивортэмын «Вконтакте» мерлыко вотэсысь «Лулчеберетъя но туризмъя «Тол Бабайлэн усадьбаез» центр» группаын. «18-тӥ шуркынмонэ Тол Бабай кунысь валтӥсь волшебник Дед Мороз доры мыныны но сое вордскем нуналэныз ӟечкыланы малпа», — верамын ивортонын. Удмуртиысь тол волшебник Дед Морозлэн 2017-тӥ арез «Крезьгуро приключенилэн» ареныз ялон сярысь кичӧлтонэзлы дурбасьтэ, соин ик со «В лесу родилась ёлочка» Выль ар кырӟанэз выль сямен быдэстӥз. Тол Бабайлы юрттӥз Шаркан ёросысь лулчеберетъя юртысь калык кырӟанъя «Забава» ансамбль. Тодады вайытом, Удмуртиын нырысетӥез Выль ар кыз кылдоз 10-тӥ толсуре Шарканын, куке «Сказочные герои на родине Тол Бабая «Добрые сердца» V калыккуспо фестиваль кутскоз. Ӧтем куноос пӧлын — Карелиысь Паккайне, Татарстанысь Кыш Бабай, Костромаысь Снегурочка, Ямалысь Ямал Ири. Радъясьёс озьы ик возьмало Великий Устюгысь Дед Морозэз, 20015-тӥ арын со Удмуртие вуылӥз ни. Тегъёс: Лулчеберет Туризм Шаркан Удмуртия ТолБабай Удмуртиысьтуризм Выльар  